SUA ar putea începe să distribuie un vaccin pentru COVID-19 din octombrie.
Donald Trump spune că guvernul SUA ar putea începe distribuirea unui vaccin împotriva COVID-19 încă din octombrie. "Suntem foarte aproape de acel vaccin şi cred că suntem mult mai aproape decât cred că vor majoritatea oamenilor să spună", spune Trump. Centrul pentru Controlul şi Prevenirea Bolilor din SUA a prezentat un plan complet pentru distribuirea gratuită a vaccinurilor pentru COVID-19.
"Suntem foarte aproape de acel vaccin şi cred că suntem mult mai aproape decât cred că vor majoritatea oamenilor să spună", a declarat Trump în cadrul unui briefing de presă de la Casa Albă, potrivit NBC News."Credem că putem începe distribuirea de la mijlocul lunii octombrie. Deci, de îndată ce va fi gata, vom putea începe. Aceasta va fi de la mijlocul lunii octombrie. S-ar putea să fie ceva mai târziu", a adăugat el.Trump a declarat că SUA a pus la dispoziţie toate materialele necesare, iar oficialii din domeniul sănătăţii vor putea distribui cel puţin 100 de milioane de doze de vaccin până la sfârşitul anului. "Vaccinul ar putea fi distribuit începând din octombrie sau noiembrie, dar nu cred că va fi mai târziu de această dată", a mai spus liderul de la Casa Albă.Declaraţiile lui Trump vin în contextul în care experţii în boli infecţioase şi oamenii de ştiinţă au spus că există îngrijorări că oficialii de la Casa Albă pun presiune pe Administraţia pentru Alimente şi Medicamente să aprobe un vaccin cât mai repede, înainte chiar de a fi testat în mod adecvat.În cursul zilei de miercuri, Centrul pentru Controlul şi Prevenirea Bolilor a prezentat un plan complet pentru distribuirea gratuită a vaccinurilor pentru COVID-19.CDC a declarat că anticipează că unui astfel de vaccin i se va acorda iniţial o autorizaţie de utilizare de urgenţă înainte de a fi aprobat formal.